Russe ontplooi lug-afweer toerusting | Die Vryburger
Turkye sal waarskynlik in die toekoms tien keer dink voor hulle dit gaan waag om n Russiese vliegtuig af te skiet nadat Moskou sy lugafweertoerusting ontplooi het naby die Turks-Siriese grens.
Rusland se uiters moderne lugverdediging-sisteem is blitsvinnig na die gebied geneem met die opdrag om enige vliegtuig wat n Russiese vegvliegtuig bedreig, onverwyld af te skiet met die gesofistikeerde land-tot-lug missiel stelsel.
Met die toerusting kan die Russe enige gevegsvliegtuig binne n straal van 400 kilometer in die lug verpletter.
Militêre kenners sê die Russiese toerusting wat ontplooi is naby die Turkse grens het n intimiderende uitwerking op Turkye wat dit waarskynlik nie sal waag om weer betrokke te raak by n konfliksituasie met die Russe nie, aangesien die Turkse vegvliegtuie nie n kans staan teen die Russe se S-400 nie.
Die S-400 missiel is glo sowat agt keer vinniger as n Turkse F-16 vegvliegtuig, wat meebring dat n vliegtuig nie die missiel maklik kan ontduik nie.
n Weermag woordvoerder van Amerika sê die teenwoordigheid van die S-400 toerusting maak die toedrag van sake veel meer ingewikkeld vir die koalisie lande wat in Sirië en Irak teenwoordig is